Nafarroako Parlamentuko Mahaiak, 2018ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, goi-mailako adimen-gaitasunak dituzten nafar ikasleentzako arreta-planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 14an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

2012an zehar Goi-mailako adimen-gaitasunak dituzten nafar ikasleentzako arreta plan bat taxutzeko eta garatzeko lan egin zen. Goi-mailako adimen-gaitasunak dituzten nafar ikasleentzako arreta planak lehentasuna ematen zion zenbait ekintzari, adibidez: ikastetxeetan zabaltzea, irakasleen prestakuntza, proba diagnostikoak eskuratzea, baliabide-banku bat sortzea eta proiektu pilotuak zenbait ikastetxetan azaltzea.

Zehaztuko al dizkiguzu plan horren emaitza, egindako ekintzak eta ondorioak?

Goi-mailako adimen-gaitasunak dituzten ikasleentzako arreta garatzeko:

Curriculuma aberasteko materialik prestatu al da?

Goi-mailako adimen-gaitasunak dituzten nafar ikasleentzako arretarako estrategia bat aztertzeko lantalderik ba al dago?

Lantalde bat eta arretarako estrategia bat baldin badaude: Zer koordinazio-lan egiten da adituekin, familiekin, irakasleekin, orientatzaileekin eta CREENArekin?

Nola ematen zaie aholku ikastetxeei? Adierazleen azalpenean honako zehaztasun hauek jaso nahi ditut: ikastetxeei aholku emateko bilerak, lantaldeak sortzea, zenbait irakasgaitan aberasteko unitate didaktikoak prestatzea, eta abar.

Iruñean, 2018ko maiatzaren 4an

Foru parlamentaria: Mónica Doménech Linde